62022CO0034_INF
Uznesenie Súdneho dvora (šiesta komora) z 27. marca 2023 –Belgische Staat
(vec C‑34/22) (
1
)
„Návrh na začatie prejudiciálneho konania – Článok 53 ods. 2 a článok 99 Rokovacieho poriadku Súdneho dvora – Slobodné poskytovanie služieb – Voľný pohyb kapitálu – Obmedzenia – Daňová právna úprava – Daň z príjmov – Oslobodenie od dane uplatniteľné iba na úroky vyplácané bankami spĺňajúcimi určité zákonné podmienky – Nepriama diskriminácia – Úverové inštitúcie so sídlom v Belgicku a úverové inštitúcie so sídlom v inom členskom štáte Európskej únie alebo Európskeho hospodárskeho priestoru“
1.
Prejudiciálne otázky – Odpoveď, ktorú možno jednoznačne vyvodiť z judikatúry – Uplatňovanie článku 99 rokovacieho poriadku
(Článok 267 ZFEÚ; Rokovací poriadok Súdneho dvora, článok 99)
(pozri body 20, 23, 24)
2.
Slobodné poskytovanie služieb – Voľný pohyb kapitálu – Ustanovenia Zmluvy – Preskúmanie vnútroštátneho opatrenia spadajúceho pod tieto dve základné slobody – Kritériá určenia uplatniteľných pravidiel
(Články 56 a 63 ZFEÚ)
(pozri bod 25)
3.
Slobodné poskytovanie služieb – Obmedzenia – Daňová právna úprava – Opatrenie, ktoré sa uplatňuje bez rozdielu na všetky služby – Vnútroštátna právna úprava, ktorá vyhradzuje oslobodenie od dane uplatniteľné na príjmy zo sporiacich vkladov u poskytovateľov bankových služieb spĺňajúcich podmienky vlastné výlučne vnútroštátnemu trhu – Neprípustnosť
(Článok 56 ZFEÚ; Dohoda o EHP, článok 36)
(Pozri body 29 – 41 a výrok)
4.
Prejudiciálne otázky – Prípustnosť – Položené otázky bez toho, aby bola dostatočne spresnená relevantná právna úprava a dôvody potreby odpovede na prejudiciálne otázky – Zjavná neprípustnosť
[Článok 267 ZFEÚ; Rokovací poriadok Súdneho dvora, článok 53 ods. 2 a článok 94 písm. b) a c)]
(pozri body 43 – 45)
Výrok
Článok 56 ZFEÚ a článok 36 Dohody o Európskom hospodárskom priestore z 2. mája 1992 sa majú vykladať v tom zmysle, že bránia vnútroštátnej právnej úprave, ktorá zavádza systém oslobodenia od dane takým spôsobom, že sa tento systém síce uplatňuje bez rozdielu na príjmy zo sporiacich vkladov u tuzemských a zahraničných úverových inštitúcií, ale oslobodenie príjmov zo sporiacich vkladov u úverových inštitúcií so sídlom v inom členskom štáte Európskej únie alebo Európskeho hospodárskeho priestoru podmieňuje splnením podmienok, ktoré musia byť analogické s podmienkami tejto vnútroštátnej právnej úpravy, ktoré sú v skutočnosti špecifické pre belgický trh.
(
1
)	Ú. v. EÚ C 213, 30.5.2022.